stanford-oval/wikipedia huggingface dataset:
Overwatch

| --- | --- |

עטיפת המשחק
 כללי
 תאריך הוצאה:  Microsoft Windows, PlayStation 4, Xbox One   24 במאי 2016   Nintendo Switch   15 באוקטובר 2019
 סוגה:  משחק ירי בגוף ראשון
 פיתוח:  Blizzard Entertainment
 הוצאה לאור:  Blizzard Entertainment
 ארץ מקור:  ארצות הברית 
 הפצה:  Blizzard Entertainment
 עיצוב:  ג'רמי קרייג   מייקל אליאוט   סקוט מרסר
 סדרה:  Overwatch 
 הערות:  מערכת הפעלה מינימלית: Windows 7   מערכת הפעלה מומלצת: Windows 8.1 או Windows 10
 דרישות תוכנה
 מנוע משחק:  מנוע מותאם אישית של בליזרד
 מצבי משחק:  מרובה משתתפים
 דירוג:  T ‏(ESRB)   12 ‏(PEGI)
 פלטפורמות:  Microsoft Windows   PlayStation 4   Xbox One   נינטנדו סוויץ'
 מדיה:  DVD, הורדה דיגיטלית
 המשחק הבא:  Overwatch 2 
 דרישות מערכת
 מעבד:  מינימום: Intel Core i3 או AMD Phenom X3 8650   מומלץ: Intel Core i5 או AMD Phenom II X3
 זיכרון:  מינימום: 4GB   מומלץ: 6GB
 כרטיס מסך:  מינימום: Nvidia GeForce GTX 460 או ATI Radeon HD 4850 או Intel HD Graphics 4400    מומלץ: Nvidia GeForce GTX 660 או AMD Radeon HD 7950
 מקום פנוי:  30GB
 מערכת קול:  תומכת ב-DirectX
 בקרים:  מקלדת ועכבר, ג'ויסטיק
 
 overwatch.blizzard.com
 
Overwatch (בעברית: אוברוואטץ') הוא משחק וידאו מרובה משתתפים מסוגת יריות בגוף ראשון שפותח והופץ על ידי Blizzard Entertainment, אשר יצא לאור ב-26 במאי 2016 למחשב האישי ולקונסולת המשחקים PlayStation 4 ו-Xbox One וב-15 באוקטובר 2019 לקונסולת המשחקים נינטנדו סוויץ'.
כל מצב משחק רגיל מתחיל בשתי קבוצות של 5, כאשר כל שחקן בוחר את הדמות איתה ירצה לשחק. ישנן 42 דמויות שונות עם יכולות ייחודיות ותפקיד שונה. כולן ידועות במשחק בתור "גיבורים" וכולן מחולקות ל-3 קטגוריות עיקריות: לוחמים (Damage), טנק (Tank) ומרפאים (Support), אחרי עליה ברמות השחקן יקבל Loot box(תיבת מלאי). התיבה מכילה פריטים לגיבורים השונים כגון פרטי לבוש, משפטים, פוזות ניצחון וכדומה. הפריטים מחולקים ל-4 רמות שונות: Common (אפור), Rare (כחול), Epic (סגול) ו-Legendary (צהוב). ככל שהרמה של הפריט יותר גבוהה, קיים סיכוי נמוך יותר לקבל אותו.
בכנס ה-Blizzcon של 2019 החברה הודיעה שהחברה מפתחת משחק המשך בשם Overwatch 2 ובו יש עיצובים חדשים לדמויות, מודים חדשים של PvE ו-PvP ומפות חדשות.
דמויות

המשחק מכיל 42 גיבורים שמתחלקים ל-3 תפקידים. לכל גיבור יש בין 2 ל-4 יכולות מיוחדות, בנוסף ליכולת המיוחדת - Ultimate, אשר נטענת בהדרגה ויכולה לשנות את מהלך המשחק משמעותית.
דמויות > תפקידים

נזק (Damage) - מטרתם להשתלט על מטרות ולעשות את מירב הנזק. מה שמאפיין את רובם הוא יכולת התנועה הגבוהה שלהם, לעומת זאת, חלקם לוקים במד חיים קטן ויכולים למות בקלות. רשימת הדמויות: , גנג'י, קאסידי, סולדג'ר (חייל) 76, ריפר, סומברה, טרייסר, פארה, ג'אנקראט, האנזו, ווידומייקר, באסטיון, אקו, טורביורן, מיי, אש, סימטרה, סוג'רן ו-וונטר.
טנק (Tank) - תפקיד הטנקים הוא להגן על חברי הצוות ולספוג את מירב הנזק. מאפיין הטנקים הוא כמות החיים העצומה שלהם (נע בין 400 ל-700), ולכולם יש יכולת של מגן כלשהו, או נתינת חיים עצמאית. הדמויות הן: וינסטון, רואודהוג, ריינהארט, זאריה, דיוה, אוריסה, כדור הרס (רקינג בול)/האמונד, סיגמא, ראמאטרה, אוריסה, מאוגה, הזארד, דומפיסט וג'נקר קווין.
תמיכה (Support) - מטרתם לרפא/לעזור לחברי הצוות שנפגעו. לחלקם יש יכולת תנועה גבוהה, ולחלק יכולות הגנה עצמית גבוהה מאוד. הדמויות הן: מרסי, לוסיו, אנה, זנייאטה, מוירה, קיריקו, בריגיטה, באפטיסט, ג'ונו, הילרי ולייף וויבר.
דמויות > הרכבי קבוצות

במשחק קיים שלל הרכבי קבוצות. היות שבמשחק קיימות 32 דמויות, ובכל קבוצה קיימות 5 דמויות יש מגוון רחב מאוד של קומפוזציות שמטרתן לנצל את החולשות של האויב ובכך להגיע לניצחון. ההרכב כולל שיתוף פעולה בין שתי הדמויות בכל תפקיד - כאשר במשחק overwatch הראשון (בו קיימים 6 משתתפים בכל קבוצה, כך שישנם 2 טנקים) שיתוף הפעולה בין שני הטנקים מהווה את זה שמגדיר את ההרכב. צריכה להיות סנרגיה הדדית בשביל להשתמש ביכולות בצורה אפקטיבית. כך לדוגמה, הרכב "Bunker" אשר מטרתו להסתתר במקום אחד כולל שני מגנים, ובאמצעות היכולת של אוריסה Pull ניתן למשוך אויבים, וסיגמה עם היכולת Accretion יכול לעשות Stun לאותם אויבים - שיתוף פעולה מנצח. עוד הרכב קבוצה פופולרי הוא Dive (צלילה) שבו וינסטון ודיווה צונחים על אויב אחד. הרכבי הקבוצות נקראים בשפה המקצועית "מאטה". הרכב הקבוצה החזק ביותר שהיה בהיסטוריה של המשחק הוא מטאת ה"עזים" (goats), אשר כללה שלושה טנקים ושלוש דמויות תמיכה (בהרכב המוכר: זאריה, ריינהארדט, דיווה, זנייאטה, לוסיו ובריגיטה). המטא הייתה כל כך פופולרית ועוצמתית, כך שבעונת 2019 של ה-OWL זה היה הרכב הקבוצה היחיד. בשביל לפתור את הבעיה שבמטא הזאת מפתחי המשחק ניסו להחליש את הדמויות אך זה לא היה מספיק לטווח הארוך, ולכן הם החליטו להטמיע במשחק את הרכב ה־Role Lock. כלומר, מתוך 6 דמויות בקבוצה שהיו במשחק הראשון, במשחק השני יהיו 2 דמויות נזק, 2 דמויות תמיכה ודמות טנק 1 (כלומר, 5 סך הכל). קומפוזיציה זו נחשבת לקלאסית, ולמעשה חיסלה את הרכב ה"עזים", אך גרמה לזמן ממושך למציאת משחק. הרכבי הקבוצה נתונים לשינוי היות לגיבורים שמקבלים חיזוק/החלשה, או גיבורים שלא ניתנים לשיחוק (Hero Bans).
עלילה > עלילה ראשית

עלילת המשחק מתרחשת בשנת 2076, 30 שנה לאחר תחילת פריצת האומניקים וה-Omnic Crisis, האומניקים הם רובוטים שפותחו עלי ידי בני אדם, הטכנולוגיה שלהם ברמה גבוהה עד כדי כך שהם יכולים לחשוב לבד ולהרגיש לבד, האומניקים החלו לראות את עצמם כשווים לבני אדם, לעומת זאת בני האדם הזניחו אותם ברוב העולם וחשבו כי הם זן נחות, על כך האומניקים הכריזו מלחמה, פוצצו מפעלים רבים של החברה שיצרה אותם והחריבה מקומות רבים. כתגובה, האו"ם הכרי על ארגון בשם Overwatch, אשר מטרתו לעצור את פיגועי האומניקים ולהביא לשלום במלחמה. חבר המייסדים הורכב מג'ק מוריסון, גבריאל רייאס, ריינהארדט וילהלם, טורביורן לינדהולם ואנה אמארי. לאחר מספר שנות מלחמה ה-Omnic Crisis הראשון נגמר, וארגון Overwatch קיבל ציון לשבח על עבודתם, והחלו למקד את מטרתם לעצור פשעים בכל רחבי העולם. באותו הזמן Overwatch החלה לגייס סוכנים חדשים, כמו וינסטון, מרסי, טרייסר ועוד. לאחר זמן מה האומניקים פרצו שוב, והחלו ב-Omnic Crisis השני, הם יצרו אומניקים רבים יותר ותוקפניים יותר, ותקפו יותר מקומות. המקומות המוכרים ביותר לשחקנים אשר האומניקים תקפו באותו הזמן הם דרך המלך בלונדון (King's row) והכפר אייכנוולד.
באותו הזמן החלו להתפתח חילוקי דעות בין ג'ק מוריסון וגבריאל רייאס, לאחר קרב קצר בין השניים הוחלט כי מוריסון ימשיך לפקד על Overwatch, בזמן שרייאס יפתח יחידה בשם Blackwatch ויפקד עליה. לאחר כמה שנים מאז שה-Omnic Crisis נגמר, החל עוד ריב בין רייאס ומוריסון, מפני שרצה רייאס שליטה מוחלטת על כל ארגון Overwatch, אשר Blackwatch נמצא בתוכו, הריב בין השניים התפתח בצורה קיצונית מאוד, ובגלל סיבה לא ידועה, המפקדה הראשית של הארגון בשווייץ התפוצצה. מוריסון ורייאס הוכרזו כמתים לעולם. ארגון Overwatch פורק, והאו"ם הכריז כי כל פעילות של הארגון אינה חוקית, בשל סכסוכים פנימיים של הארגון. מוריסון שרד את הפיצוץ, שם מסכה והחל להילחם בפשע לבדו. רייאס שרד גם כן, אך בזכות טכנולוגיה סודית של מויירה, בזכותה, רייאס שינה את שמו לריפר והצטרף לטאלון, ארגון טרור אשר מאמין כי העולם מתפתח בזכות מריבות וקונפליקטים, כעת, מטרתו העיקרית של ריפר היא למצוא את מיקומם של כל סוכני Overwatch ולחסל את כולם.
עלילה > סרטוני עלילה

חברת Blizzard הוציאה מספר סרטונים המתארים חלקים ממגוון סיפורי המקום או המשכי העלילות של הדמויות בעולם של המשחק:
Recall – וינסטון מותקף על ידי ריפר, מה שגורם לו לשלוח מכתב לכל חברי העבר של הארגון אוברוואטץ'.
Alive – ווידומייקר בניסיון התנקשות של מנהיג האומינקים המוכר מנדאטה, טרייסר מנסה לעצור בעדה אך נכשלת.
Dragons – מראה את המפגש של האחים הנזו וגנג'י אשר לא התראו שנים רבות, ומציגה את המחלוקת הרבה ביניהם.
Hero – מספר על סולג'ר 76, מציל ילדה בשם אלחנדרה מגאנגסטרים שגנבו את כספה.
The Last Bastion – מציג את הבאסטיאון המשוחק במשחק, ואת מה שקרה לאחר שהתעורר אחרי התקפת האומניקים באייכנוואלד שבגרמניה.
Infiltration – מראה משימה של טלון לחסל את קאטיה וולסקיה, סומברה מערימה על חבריה בטלון ומבקשת ממנה עזרה תמורת כך שלא תפיץ תמונות עם חיכוך פוליטי.
Rise and Shine – מספר על מיי ששרדה סופה באנטארקטיקה, ומראה כיצד שרדה וחזרה הביתה.
Honor and Glory – מספר את סיפורו של ריינהארט כאשר האומניקים ניסו לפרוץ לאייכנוואלד.
Shooting Star – מספר על D.Va וההתמודדות הנמשכת שלה נגד האומניקים המתקיפים את עיר הולדתה (פוסאן) שוב ושוב.
Reunion – מספר על McCree שחוזר לכנופיית פורעי-החוק אותו הוביל כדי לשחרר רובוטית מסתורית בשם Echo, אך מתמודד קודם נגד Ashe, הגיבורה ה־29 במספר שנוספה למשחק והראש החדש של הכנופיה.
The Plan – ג'אנקראט ורודהוג מנסים להיכנס תוך ג'אנקרטאון כדי לתת מתנה למלכה בשביל לפוצץ את המלכה. השורט גם מספר קצת סיפור על המפה ג'אנקטאון.
E-Sports > Overwatch League and Contenders

הטורניר הגדול ביותר של Overwatch. בשתי העונות הראשונות היה פורמט של טורניר אשר מחולק ל-4 חלקים שבסופם מתקיימים משחקי ה-Playoff ובסופם מגיע הגמר. כאשר הפרס הראשון עומד על 125 אלף דולר, והפרס השני והשלישי עומדים על 25 אלף דולר.
מאז העונה השלישית, אשר התחילה ב-2020, התחילה המגפה העולמית קורונה מה שביטל לגמרי את ה-Homestands (משחקי הבתים), וגרם לשינוי הפורמט - 17 שבועות במקום 4 חלקים. בנוסף לכך, קיימים טורנירי ביניים - May Melee, June Joust, Summer Showdown, Countdown Cup.
כיום קיימות כ-20 קבוצות ב-Overwatch League, כאשר 12 מהן שייכות ל־Atlantic Division, ו-6 מהן ל־Pacific Division.
בנוסף אל ה-Overwatch League, קיימת ליגה נמוכה הנקראת Overwatch Contenders, מטרתה העיקרית היא לקחת שחקנים טובים, שלא נלקחו אל ה-Overwatch League. הליגות מחולקות לפי יבשות ומקומות מובילים (אירופה, אמריקה, אוסטרליה, קוריאה וסין).
E-Sports > World Cup

כל שנה מתחרות 24 מדינות מובילות בעולם, המדינות מתחלקות ל-4 קבוצות של 6, ובסוף שמונה המדינות הטובות ביותר עולות ל-Blizzcon כדי לזכות במקום הראשון. לבינתיים, דרום קוריאה ניצחה בשלושת הטורנירים בפער משמעותי, אבל הרבה טוענים כי הפער מתקרב משנה לשנה. ב-2019 ארצות הברית ניצחו.
Events

מידי כמה חודשים מתקיים אירוע ("event"), בדרך כלל כדי לחגוג מאורע מסוים (לדוגמה חגים). באירוע יוצאים פריטים שניתן לקנות רק בתקופת האיוונט הנוכחי ואיוונטים מאותו סוג שיהיו בהמשך.
בנוסף יוצא מוד משחק חדש בארקייד.
קיימים שישה סוגים של אירועים:
Summer Games (משחקי הקיץ)  - נוצר במקור בשל אוליפיאדת 2016 שהתקיימה בברזיל, אך כעת משמשת בתור משחקי ספורט פופולרים, יחד עם האירועים יצא מצב המשחק LucioBall המדמה משחק כדורגל עם אחת דמויות המשחק. למצב משחק זה יש שלוש מפות: המפה המקורית בברזיל (Estadio del ras) אצטדיון סידני (Sydney harbor) ואצטדיון בוסאן בקוריאה הדרומית. בשנת 2020 נוסף לאירוע מצב משחק חדש: lucioball remix, בוא יש כמה כדורים בו-זמנית.
Halloween Terror (אימת ליל כל הקדושים)  - אירוע ליל כל הקדושים החוגג את החג. יחד עם האירוע יצא מצב המשחק "Junkenstein's Revenge (נקמתו של ג'אנקנסטיין) (שמהווה למעשה פארודיה על פרנקנשטיין) ", בו 4 שחקנים מגנים על שער מפני רובוטים הנשלטים בידי המחשב, בזמן המשחק יזומנו בוסים קשים אשר גם מבוססים על דמויות מהמשחק.
Winter Wonderland (ארץ הפלאות החורפית)  - נועד כדי לחגוג את חג המולד הנוצרי. איתו יצאו עוד 2 מצבי משחק, "Mei Snowball Offensive" ,Mei's Yeti Hunter" ו”snowball deathmatch”.
Lunar New Year (השנה הירחית החדשה) - חוגג את ראש השנה הסינית החדשה. הציג את מצב המשחק "Capture The Flag" (בדומה למשחק תפוס את הדגל) אשר הגיע לארקייד בלי צורך באירוע מיוחד. בשנת 2020 האיוונט הביא איתו מצב משחק חדש. "Capture The Flag blitz", בו שני הדגלים קרובים מאוד אחד לשני.
בשנת 2021 נוסף מצב משחק נוסף הנקרא "bounty Hunter".
Archives (הארכיונים) - אירוע אשר מציג משימות עבר של ארגון Overwatch, ביניהן המשימה להצלת העיר לונדון מארגון סורר של האומניקס (Uprising), המשימה של ארגון "Blackwatch" בוונציה (Retribution), ומשימה של "Overwatch" בהוואנה, קובה (Storm Rising).
Anniversary - מתקיים כל שנה בתאריך של יציאת המשחק כדי לחגוג לו "יום הולדת" ולכבודה חוזרים כל מצבי המשחק מהאירועים הקודמים וניתנת האפשרות לקנות את כל הפריטים של האירועים הקודמים, ובנוסף פריטים חדשים שזמינים באירוע זה בלבד.
מפות

במשחק יש כ-21 מפות, כולן מבוססות על מקומות הקיימים במציאות ברחבי העולם. עם שחרורו של Overwatch 2 צפויות לצאת מפות נוספות רבות.
מפות הן המקום בו כל משחק מתרחש. לכל מפה יש גיבורים שעדיפים לשיחוק בה, וגיבורים שלא כדאי לשחק אותם.
לכל מפה יש מאפיינים משלה שמבוססים על המיקום של המפה במציאות.
בכל איוונט שמביא עימו מצב משחק חדש, לפעמים האיוונט מביא איתו גם מפה, ולפעמים מצב המשחק משוחק במפות הרגילות של המשחק.
משחקיות

למשחק 4 תת-משחקים:
משחקיות > תפיסה/Objective

הקבוצה צריכה להשתלט על שטח מסוים. גם תת-משחק זה מתחלק ל-3 סוגים:
(Control Point (King of The Hill: שתי קבוצות של שישה שחקנים מתחילות את הסיבוב באזורי השיגור שלהן, והן צריכות להגיע לנקודה מסוימת על המפה וכאשר קבוצה אחת תופסת את הנקודה, מד האחוז שלה בשליטה מתחיל לעלות והקבוצה השנייה צריכה לקחת ממנה את השליטה על הנקודה וכך הלאה, הקבוצה הראשונה שמגיע ל-100 אחוזים מנצחת.
(Control Point 2 (2CP קבוצה אחת מתקיפה וצריכה להשתלט על שתי נקודות במפה, והקבוצה השנייה צריכה לעצור אותם. כל קבוצה כוללת שישה שחקנים.
Hybrid: קבוצת ההתקפה צריכה להשתלט על שטח מסוים כדי לפתוח "Payload" ולהוביל אותו לנקודת הסיום. קבוצת ההגנה צריכה למנוע מקבוצת ההתקפה להגיע לשטח ול-"Payload".
משחקיות > ליווי/Escort

משחק דומה למצב ההיברידי, רק שאין שטח בהתחלה. הקבוצה המתקיפה צריכה להוביל מטען אל עבר נקודה מסוימת בסוף המפה והקבוצה השנייה צריכה לעצור בעדם. כל קבוצה כוללת שישה שחקנים.
משחקיות > Arcade/משחקייה

במצב המשחק "arcade" יש כל מיני תת-משחקים כגון: 1v1, deathmatch (שמונה שחקנים משחקים אחד נגד השני והראשון שמגיע ל-20 הריגות מנצח), team deathmatch (ארבעה שחקנים משחקים נגד ארבעה שחקנים והקבוצה הראשונה שמגיעה ל-30 הריגות מנצחת) ועוד.
סוגי משחק > Quick Play

מצב המשחק הבסיסי של המשחק. במצב זה מתקיים רק סיבוב אחד. ואינו משפיע על ניקוד חוץ מעלייה של ה־XP.
סוגי משחק > Arcade

מצבי משחק עם חוקים מיוחדים במצב זה מתקיים רק סיבוב אחד. מצבי המשחק וסוגי המשחקים במצב זה רבים, אך הפופולרים שבהם כוללים: גיבורים אקראיים, 1 נגד 1, 3 נגד 3 ו-"Free For All".
סוגי משחק > משחק תחרותי - Competitive Play

המצב התחרותי של המשחק, במצב זה מתקיימים יותר מסיבוב אחד. השחקנים מדורגים לפי יכולת המשחק שלהם באמצעות נקודות הנקראות Skill Rating וידועות בשם המקוצר "SR". המשחק מתחלק לעונות משחק באורך חודשים כל אחת.
במצב התחרותי יש שני מצבים:
רול קיו (Role Queue)
ואופן קיו (Open Queue)
כמות SR לכל רמה:
1 - 1500 - ארד
1500 - 2000 - כסף
2000 - 2500 - זהב
2500 - 3000 - פלטינום
3000 - 3500 - יהלום
3500 - 4000 - מאסטר
4000+ - גרנדמאסטר
TOP 500 - חמש מאות האנשים עם הניקוד הכי גבוה בכל שרת (מקבלים בסוף עונת המשחק התחרותי ספרי ריסוס ייחודי לעונה).
בכל ניצחון במשחק תחרותי ובסוף עונת משחק תחרותי מקבלים נקודות, בהגעה ל-3,000 נקודות אתה יכול לקנות נשק מוזהב, שהוא ליופי. ככל שעולים בדרגות מקבלים יותר נקודות בכל סוף עונת משחק, וככל שמקבלים יותר נקודות אפשרי לקנות נשק מוזהב יותר מהר.
סוגי משחק > Custom Game

במצב זה השחקנים יכולים ליצור לעצמם משחקים ולבחור חוקים משלהם, החל מכמות החיים לכל דמות, מהירות האולטימייט של כל דמות, מפה ספציפית ועוד. משחקי ה־Custom לא משפיעים כלל על מצב הניקוד של השחקן, למרות שלפעמים אפשר לקבל מהם נקודות XP, בקסטום גיים יש לשחקנים אפשרות להשתמש באופציה הנקראת "וורקשופ" בה אפשר לתכנת בעזרת קודים מובנים במשחק מצבי משחק ייחודיים שלא ניתן לבנות במנוע הבסיסי.
סוגי משחק > Workshop

מצב משחק בו שחקנים יכולים לתכנת מחדש מאפיינים במשחקיות ובמפות המשחק ובכך ליצור מודים חדשים ומקוריים למצב ה־Custom Game שמשנים לחלוטין את הדרך שבה משחקים במשחק.
הערות שוליים

↑  מיץ' דייר,'"`UNIQ--nowiki-00000000-QINU`"'BlizzCon 2014: Blizzard on the Making of Overwatch, באתר IGN, ‏‏6 בנובמבר 2015'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
↑  Entertainment Software Rating Board‏,'"`UNIQ--nowiki-00000003-QINU`"'Overwatch for Windows PC, PlayStation 4, Xbox One Rating'"`UNIQ--nowiki-00000003-QINU`"'(באנגלית)'"`UNIQ--templatestyles-00000004-QINU`"'
↑  Entertainment Software Rating Board‏,'"`UNIQ--nowiki-00000006-QINU`"'Overwatch Legendary Edition for Windows PC, PlayStation 4, Xbox One Rating'"`UNIQ--nowiki-00000006-QINU`"'(באנגלית)'"`UNIQ--templatestyles-00000007-QINU`"'
↑  Entertainment Software Rating Board‏,'"`UNIQ--nowiki-00000009-QINU`"'Overwatch Legendary Edition for Nintendo Switch Rating'"`UNIQ--nowiki-00000009-QINU`"'(באנגלית)'"`UNIQ--templatestyles-0000000A-QINU`"'
↑  Pan European Game Information‏,'"`UNIQ--nowiki-0000000C-QINU`"'Overwatch Rating'"`UNIQ--nowiki-0000000C-QINU`"'(באנגלית)'"`UNIQ--templatestyles-0000000D-QINU`"'
| Blizzard Entertainment |
| --- | --- | --- |
| דיאבלו | דיאבלו • דיאבלו 2 • דיאבלו 3 • Diablo Immortal • דיאבלו 4 • דיאבלו 2: קם לתחייה |  |
| הוויקינגים | הוויקינגים • הוויקינגים 2 |  |
| סטארקראפט | סטארקראפט • סטארקראפט 2 |  |
| וורקראפט | וורקראפט: אורקים ובני אדם • וורקראפט 2: גאות של אפלה • וורקראפט 3: שלטון הכאוס (Reloaded) • וורלד אוף וורקראפט • הארטסטון |  |
| משחקים נוספים | Heroes of the Storm • Overwatch |  |
| סרטים | וורקראפט: ההתחלה |  |
| --- | --- |
בקרת זהויות :  BnF: cb17118095z (data)  MusicBrainz work: ba3f9dab-6e46-431f-a99b-59d8cd903c95
אדוורד מונק

| --- | --- |

 לידה:  12 בדצמבר 1863 Ådalsbruk, לוטן, האיחוד השוודי-נורווגי 
 פטירה:  23 בינואר 1944 (בגיל 80) Ekely, נורווגיה 
 שם לידה:  Edvard Munch 
 מקום קבורה:  Vår Frelsers gravlund 
 מקום לימודים:  בית הספר הקתדרלי באוסלו  האקדמיה הלאומית הנורווגית לתעשיית המלאכה והאמנות  האקדמיה לאמנות יפה, מינכן 
 תחום יצירה:  ציור 
 זרם באמנות:  סימבוליזם, אקספרסיוניזם 
 הושפע על ידי:  כריסטיאן קרוהג 
 יצירות ידועות:  Death and the Child, From Travemünde, Lothar Linde in Red Jacket, Self-Portrait with the Spanish Flu, Dr. Linde's Sons, The Scream, The Girls on the Bridge, ערפד (ציור), Arve Arvesen 
 פרסים והוקרה:  מדליית גתה לאמנות ומדעים (1932)  אביר הצלב הגדול של מסדר אולב הקדוש 
 חתימה:   
 
יצירתו המוכרת ביותר של מונק, "הצעקה" (1893)
אדוורד מונק (בנורווגית: Edvard Munch‏; 12 בדצמבר 1863 – 23 בינואר 1944) היה צייר אקספרסיוניסטי נורווגי, אחיינו של ההיסטוריון פטר אנדריאס מונק, ואחד האמנים המשפיעים ביותר על צמיחת הזרם האקספרסיוניסטי של תחילת המאה ה-20.
קורות חיים

בילדותו היה מונק מוקף חולי ומוות: אמו חלתה בשחפת ומתה כאשר היה בן חמש, ובהיותו בן 14 מתה אחותו, סופי, שהייתה מבוגרת ממנו בשנה אחת בלבד, אף היא ממחלת השחפת. גם שני אחיו הנוספים חלו.
בעקבות נסיעה לפריז בשנת 1889 לביקור בתערוכה העולמית, התוודע מונק לאימפרסיוניזם הגרמני ולאמנים הנחשבים פוסט-אימפרסיוניסטים, דוגמת פול גוגן ואנרי דה טולוז-לוטרק. בעקבות זאת החל להתגבש סגנונו האישי והעמוק, ושימושו בקו המתפתל והזורם דמה לקוויות המאפיינת את סגנון האר נובו, אולם השימוש של מונק בקו לא היה למטרה דקורטיבית כשם שהוא מופיע בביטויי האר נובו, אלא ככלי לביטוי של תובנות פסיכולוגיות.
עבודתו הבשלה של מונק עוסקת בתגובתו של היחיד אל מול החברה. הציור הידוע ביותר של מונק הוא "הצעקה", שבו דמות אקספרסיבית הניצבת על גשר צועקת אל מול הצופה. ציורים אחרים מציגים נושאים כגון ערפד המתנשק עם עלמה או ילדה גוססת במיטתה. ציורו המפורסם "הצעקה" יכול להתפרש כסמליות לייסורי האדם המודרני. הציור מציג דמות חדורת פאניקה המזכיר בעיצובה גווייה ועובר כאחד. היא מכותרת בקווים מתפתלים של שמים באדום עז. בעבודה זו מועלית החרדה לרמה קוסמית. כאשר נשאל על "הצעקה" אמר כי ההשראה נבעה מסיוט אשר חלם בלילה: בעודו מביט ממרחק רב על גשר שמע זעקה מחרידה מבלי שיכול לראות את מקורה. במקום זאת רק ראה הולכים ושבים ממשיכים לנוע על הגשר.
סגנון הציור של מונק הוא אקספרסיבי עם משיכות מכחול ברורות, קווים דינמיים, נטייה לצבעים כהים ומלנכוליים, שימוש בקווי קונטור ועוד.
מונק יצר גם ליתוגרפיות של עבודותיו. חלק מציוריו מופיעים בגרסאות אחדות.
מונק בעבודותיו עוסק בעיקר בביטוי חרדותיו ורגשותיו העזים.
מונק היה בעל השפעה מרכזית על כל האמנים האקספרסיוניסטים של אותה תקופה, שחיפשו את הדרך לבטא בעוצמות חזקות את מה שעובר עליהם מבפנים.
מונק הרבה להתרשם מתמונותיו של גוגן שמהן למד על האפשרות ליצוק את הרגש העז בדפוס של חוויות אוניברסליות באמצעות השימוש בצורות מופשטות, מעוגלות ובאזורי צבע טהור רבי-משמעות.
מונק היה עסוק באופן כפייתי בכל הקשור לחולי ולמחלות ולדמויות בודדות ומיואשות. דימוייו מזכירים סיוטי בלהות חוזרים ונשנים, שמהם שאף כמדומה להשתחרר על יד כך שצייר אותם שוב ושוב. בעבודותיו טיפל באופן ישיר בסוגיית נבכי הנפש והרגש. בשנת 1908 אושפז בשל התקפת חרדה ודיכאון. הוא טופל בנזעי חשמל, ואחרי האשפוז השתנה סגנונו ונעשה רגוע יותר: רבים מציוריו אז היו ציורי טבע.
מונק נפטר בשנת 1944, בגיל 81, סמוך לעיר אוסלו, שלה הוריש את כל עזבונו הגדול, שכלל יותר מ-1,000 ציורים ואלפי תחריטים ורישומים. ב-1963 נפתח באוסלו מוזיאון מונק המוקדש ליצירותיו של האמן, ומאז מוצגות בו תערוכות קבועות ומתחלפות המוקדשות להיבטים שונים ביצירתו.
"רביעיית מיתרים המבוססת על שלושה ציורים של אדוורד מונק", מאת המלחין ההולנדי אוסקר ואן דילן, כלולה בתקליטור של מלחיני אסכולת רוטרדם, שהוציאה בשנת 2007 החברה ההולנדית Etcetera Records בנגינת רביעיית ה"דוּלן".
גלריית ציורים

מדונה, 1894
ריקוד החיים 1899–1900. שמן על בד, 129 × 191 ס"מ
דיוקן של פרידריך ניטשה 1906, 201 × 160 ס"מ
בשולחן הרולטה במונטה קרלו, 1892. 74 × 116 ס"מ
לילה זרוע כוכבים, 1893. 135.6 × 140 ס"מ
חרדה, 1894, 74 × 94 ס״מ
הנשיקה, 1897, 88 × 99 ס״מ  סנטימטרים.
ראו גם

הצעקה
הילדה החולה
ערפד
מוזיאון מונק
הנשיקה
לקריאה נוספת

אלפא ואומגה, ליברית על פי סדרת ליתוגרפיות מאת אדוורד מונק, מאת אנה הרמן ודורי מנור, הקיבוץ המאוחד, תל אביב, תשס"א, 2001.
ביירנסטרנה ביירנסון

| --- | --- |

ביירנסטרנה ביירנסון
 לידה:  8 בדצמבר 1832 נורווגיה קוויקנה, נורווגיה
 פטירה:  26 באפריל 1910 (בגיל 77) צרפתפריז, צרפת
 שם לידה:  Bjørnstjerne Martinius Bjørnson 
 מדינה:  נורווגיה 
 לאום:  נורווגיה נורווגיה
 מקום קבורה:  Vår Frelsers gravlund 
 עיסוק:  משורר, מחזאי וסופר
 מקום לימודים:  אוניברסיטת אוסלו 
 שפות היצירה:  נורווגית
 תחום כתיבה:  שירה, דרמה, רומנים
 בן או בת זוג:  Karoline Bjørnson (11 בספטמבר 1858–26 באפריל 1910) 
 צאצאים:  Bergliot Ibsen, Dagny Bjørnson Sautreau, Erling Bjørnson, Bjørn Bjørnson, Anders Underdal, בפסקה זו רשומה אחת נוספת שטרם תורגמה 
 פרסים והוקרה:  פרס נובל לספרות (1903)
 חתימה:   
 
בְּיֶרְנְסְטְיֶרְנֶה מרטינוס בְּיֶרְנְסוֹן (בנורווגית: Bjørnstjerne Martinus Bjørnson; ‏8 בדצמבר 1832 – 26 באפריל 1910) היה משורר, מחזאי וסופר נורווגי, זוכה פרס נובל לספרות לשנת 1903.
פסל של  ביירנסטרנה ביירנסון מאת גוסטב ויגלנד לפני תיאטרון דן נשיונל סצ'ין בברגן
קורות חיים

בירנסטירנה בירנסון נולד ב-8 בדצמבר 1832 בקוויקנה (Kvikne) שבמזרח נורווגיה. אביו היה כומר לותרני כפרי. בגיל 6 עברה המשפחה לרומסדאלאן, לאזור עירוני ומשכיל. משנת 1850 למד באוסלו, שבאותה תקופה נקראה עדיין כריסטיאניה, באותו בית ספר בו למד איבסן. משנת 1852 למד באוניברסיטה והתחיל לפרסם מאמרים ורשימות בעיתונות. הוא נאבק למען שחרור התיאטרון הנורווגי מהחסות הדנית. בשנת 1856 עבר לקופנהגן והחל לפרסם דברי שירה. בשנת 1857 התמנה למנהל תיאטרון בברגן ואחרי זה שימש במשך שנה כעורך עיתון באוסלו. אחרי תקופה קצרה בהמבורג, הוא שב לקופנהגן. אחרי כן בשנת 1860 נסע דרך גרמניה לרומא, שם חיבר טרילוגיה על המלך סיגורד.
בשנת 1862 שב מרומא, לאחר ששהה בה שנתיים והפרלמנט הנורווגי העניק לו קצבה של 1000 זהובים, שפטרה אותו מדאגות פרנסה. הוא דגל בעמדות רדיקליות, הרבה להרצות ונחשב לאחד מגדולי הנואמים של דורו.
בירנסון לא רק עסק בספרות – במשך השנים, הפך לאחד האישיים המשפיעים ביותר בארצו. הוא התיימר להיות יורשו של וורגלאנד, נלחם למען שלום עולמי ונגד דיכוי עמים ואף התערב לטובתו של אלפרד דרייפוס.
בירנסטירנה בירנסון נפטר ב-26 באפריל 1910 בפריז שבצרפת.
יצירתו

בירנסון הושפע מבראנדס, מהריאליזם הצרפתי ומידידו/יריבו, איבסן.
הוא ביסס את שמו כסופר בשלושה רומנים המתארים את חיי האיכרים בנורווגיה. הוא כתב גם מחזות, שירים, פורטרטים בחרוזים של בני תקופתו ונחשב למשורר הראשון במעלה בדורו.
יצירותיו "הכפריות" החשובות ביותר הן:
סינבה סולבקן (1857) - הנובלה הראשונה שפרסם - בגיל 25 שנה. הספר תורגם לעברית על ידי אשר ברש.
ארנה (1859) הספר תורגם לעברית.
עלם עליז (1860)
שירו של בירנסון "הו, נאהב ארץ זו" הפך להמנון הלאומי של נורווגיה בשנת 1864.
מבחר מיצירתו

בין המאבקים (מחזה היסטורי) / Mellem slagene, 1857
סינבה סולבקן / Synnøve Solbacken, 1857
ארנה / Arne, 1859
עלם עליז / En glad gutt, 1860
סיגורד הממזר / Sigurd slembe, 1961
מריה סטיוארט בסקוטלנד / Maria Stuart i Skotland, 1864
בת הדיג / Fiskerjenten, 1868
שירים ופואמות / Digte og sange, 1870
ארנליוט גלינה / Arnljot Gelline, 1870
סיגורד העולה לירושלים / Sigurd Jorsalfar, 1872
פשיטת רגל (מחזה) / En fallit, 1875
העורך (מחזה) / Redaktøren, 1875
המלך (מחזה) / Kongen, 1877
השיטה החדשה / De ny system, 1879
הכפפה (מחזה) / En hanske, 1883
למעלה מכוח-אנוש (מחזה) / Over aevne, 1883
דגלים מעל העיר והנמל (רומן) / Det flager i byen og paa havnen, 1884
גאוגרפיה ואהבה / Geografi of kjaerlighed, 1885
בנתיבות אלוהים (רומן) / På Guds veje, 1889
פאול לאנגה וטורה פרסברג / Paul Lange og Tora Parsberg, 1898
כאשר היין החדש תוסס / Nar den ny vin blomstrer, 1909
ספריו שתורגמו לעברית

אבק, תרגם: ע-ן (הוא ש"י עגנון) הוצאת יפת, 1913
ותהי לחידה , תרגם: W, יפת, יפו, 1911.
עלם עליז, נובלה כפרית, תרגם: דב קמחי, הוצאת תלפיות, 1916
ארנה, הוצאת מצפה, 1927
סינבה סולבקן, תרגם: אשר ברש, הוצאת שוקן, 1946
ספורים נבחרים , י’ ליכטנבוים, הוצאת יבנה, 1961.
בת הדיגים , סיפור, עברית: י’ ליכטנבום, הוצאת יבנה, 1963.